CELEX: 62007CJ0207
Language: et
Date: 2008-07-17
Title: Euroopa Kohtu otsus (kolmas koda), 17. juuli 2008. # Euroopa Ühenduste Komisjon versus Hispaania Kuningriik. # Liikmesriigi kohustuste rikkumine - EÜ artikkel 43 ja EÜ artikkel 56 - Siseriiklikud õigusnormid, millega on ette nähtud eelneva loa saamine, kui soovitakse omandada osalust energeetikasektoris reguleeritud tegevusaladel tegutsevates äriühingutes ja niisuguse tegevuse jaoks vajalikku vara. # Kohtuasi C-207/07.

Euroopa Kohtu (kolmas koda) 17. juuli 2008. aasta otsus – komisjon vs. Hispaania
      (kohtuasi C‑207/07)
      Liikmesriigi kohustuste rikkumine – EÜ artikkel 43 ja EÜ artikkel 56 – Siseriiklikud õigusnormid, millega on ette nähtud eelneva loa saamine, kui soovitakse omandada osalust energeetikasektoris
         reguleeritud tegevusaladel tegutsevates äriühingutes ja niisuguse tegevuse jaoks vajalikku vara
      
      Isikute vaba liikumine – Asutamisvabadus – Kapitali vaba liikumine – Energeetikavaldkonna õigusnormid (EÜ artiklid 43 ja 56) (vt punktid 39, 46, 54, 55, 58, 62, 63 ja resolutsioon)
      Ese 
      
         
               Liikmesriigi kohustuste rikkumine – EÜ artiklite 43 ja 56 rikkumine – Siseriiklikud õigusnormid, millega on ette nähtud erikomisjonilt
                  eelneva loa saamine juhtudeks, kui soovitakse omandada osalust energeetikasektoris reguleeritud tegevusaladel tegutsevates
                  äriühingutes.
               
            Resolutsioon 
      
         
                  1.
               
               
                  
               
               
                  	Kuna Hispaania Kuningriik on võtnud vastu riikliku energiakomisjoni neljateistkümnenda funktsiooni lõike 1 teise lõigu, mis
                     on ära toodud 7. oktoobri 1998. aasta seaduse 34/1998 süsivesiniku sektori kohta (Ley 34/1998, del sector de hidrocarburos)
                     (muudetud 24. veebruari 2006. aasta kuningliku dekreetseadusega 4/2006 (Real Decreto-ley 4/2006)), üheteistkümnenda lisasätte
                     kolmanda osa punktis 1, millega on ette nähtud, et osaluse omandamiseks energeetikasektoris teatud reguleeritud tegevusaladel
                     tegutsevates äriühingutes ning niisuguse tegevuse jaoks vajaliku vara omandamiseks on vaja saada eelnev luba riiklikult energiakomisjonilt,
                     siis on kõnealune liikmesriik rikkunud EÜ artiklist 43 ja EÜ artiklist 56 tulenevaid kohustusi.
                  
               
            
         
                  2.
               
               
                  
               
               
                  	Mõista kohtukulud välja Hispaania Kuningriigilt.